Rosports-anlægget på Maribo Søndersø
Rosports-anlægget på Søndersø kan udlægges med 6 robaner x 2.000 m med start v/Romsø og mål v/Roklubben/Klostersøen eller 9 kajakbaner x 1.000 m med start i Klostersøen og mål v/Kajakklubben i.f.m. stævner; selve anlægget består af et complet baneanlæg omfattende wirer på søbunden og bøjer for hver 12,5 m samt markeringsbøjer for starten, 200 m, 500 m, 1.000 m, 1.500 m og 2.000 m.  Anlægget administreres i samarbejde mellem de to søsportsklubber; Maribo Roklub og Maribo Kajakklub. 
Forhistorien: Opstart og første rosportsanlæg blev etableret i.f.m. opstart af Team Danmark Regionalcenter for roning og kajak tilbage i 1989, finansieret af Team Danmark og med tilladelser fra daværende Storstrøms Amt til daværende Maribo Kommune.
Selve Regionalcenteret med træningsfaciliteter og overnatning var dengang placeret på det tidligere børnehjem på Refshalevej 81, som senere er blevet et Sankt Birgitta Kloster.

Og i en tilbygning til Maribo Kajakklub i 1990 gjorde det muligt her at opbevare både kajakker

og robåde En nødvendig renovering/nyanlæg af selve rosportsanlægget blev nødvendig allerede i 1994 p.g.a. materialevalg.
Da Team Danmark nedlagde Træningscenteret pr. 31.12.2001 og den dermed hidtil gældende samarbejdsaftale, så overtog daværende Maribo Kommune ejerskabet og forpligtigelsen til at vedligeholde anlægget i samarbejde med de to sportsgrene (roning og kajak)
Og i forbindelse med kommunesammenlægningen pr. 01.01.2007 er det nu Lolland Kommune, som formelt står som ejer af dette rosportsanlæg på Maribo Søndersø, og stiller det vederlagsfrit til rådighed for de to klubber.
Det har i 2018 været nødvendigt med en del udskiftning af wirer, som har været knækket. 

Siden etableringen af rosportsanlægget har der i Maribo Roklub været afviklet en del regattaer og enkelte gange har der været afviklet danske mesterskaber og en del andre rostævner. 


Maribo Kajakklub har også hvert år afviklet deres kajak-regatta, et par enkelte gange nordiske mesterskaber samt en del andre stævner. 
Anlægget bruges dermed 3-4 gange hvert år til stævneaktivitet, og derudover giver det de to lokale søsportsklubber mulighed for at deres roere kan bruge det til den daglig træning på bane-anlægget, hvor Maribo Kajakklub er et Super-kraftcenter for kajakroning.

